
O Seminarul Teologic Liceal de fete „Sfânta cuvioasă muceniţă Elisabeta” Edi- 
neţ 

La Vecernie 


După obişnuitul psalm, se cântă: Fericit bărbatul..., starea întâi. La Doamne, 
strigat-am...; 


Stihirile sfintei pe 6, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


De Dumnezeu fericită maică Matrona, tu n-ai cunoscut lumina zilei acesteia, dar 
ai fost luminată de Lumina cea neînserată şi, sălăşluindu-te cu cetele îngereşti, 
prea slăveşti Sfânta Treime, căreia roagă-te neîncetat să ne lumineze pe noi, cei 
ce nu vedem cu ochii cei duhovniceşti. 


De Dumnezeu iubitoare maică Matrona, primind de la Domnul darul înainte- 
vederii, ai cunoscut cele ascunse din inimile oamenilor şi pe cele viitoare le-ai 
proorocit ca şi pe cele de acum, pe cei rătăciţi la Hristos i-ai adus, pe care roagă- 
L neîncetat să mântuiască şi să lumineze sufletele noastre. 


Părăsind toate cele ce sunt în această lume şi fiind izgonită pentru dreptate, 
străină te-ai arătat pe pământ şi, neavând unde să-ţi pleci capul, asemănatu-te-ai 
lui Hristos Mântuitorul nostru, fericită maică Matrona, şi astfel ai dobândit 
Împărăţia Cerurilor, unde nu este durere, nici întristare, nici suspin, ci viaţă fără 
de sfârşit. 


Alte stihiri, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Când anii cei cumpliţi au năpăstuit pământul nostru, şi viaţa celor credincioşi a 
fost dată în mâinile necredincioşilor, tu, fericită maică, pribegind prin sate şi 
oraşe, fără de frică şi cu îndrăzneală, dreapta credinţă în oameni ai întărit-o, ca 
oricine ÎL caută pe Dumnezeu să fie apărat de puterea vrăjmaşului şi mântuire să 
dobândească. 


Când voi adormi, să alergaţi la locul îngropării mele şi cele de trebuinţă vouă să 
mi le spuneţi, iar cu, ca vie fiind, voi încerca să-L rog pe Domnul să vă dă- 


ruiască toate cele de folos. Cu dragoste ziceai tu acestea către cei ce alergau la 
tine, fericită maică Matrona. 


Când ţi-a venit vremea să laşi valea plângerii şi de la cele pământeşti în cele 
cereşti să te sălăşluieşti, îngropat a fost trupul tău şi atunci s-au împlinit cele 
spuse de tine. Că iată, tot neamul dreptslăvitorilor creştini, alergând la locul 
îngropării tale şi cerând cele ce le sunt spre trebuinţă, neruşinaţi le-au primit, 
cuvioasă Matrona, maică de Dumnezeu fericită. 


Slavă Tatălui şi Fiului şi Sfântului Duh, glasul al 6-lea 


Astăzi se veseleşte mănăstirea Acoperământului PreaSfintei Fecioare de Dumne- 
zeu Născătoarei, astăzi se bucură cetatea cea aleasă, şi poporul dreptslăvitor 
saltă, că s-a dat nouă comoară de mult preţ, cinstitele şi mult tămăduitoarele tale 
moaşte, maică Matrona, revărsând asupra tuturor har de la Dumnezeu: tămăduire 
de boli şi izbăvire de rele, iertare de păcate şi mântuire sufletelor. Pentru aceasta, 
cu mulțumire slăvim pe Domnul, Cel ce prea slăveşte pe Sfinţii Săi, dăruindu-ne 
prin tine mare şi bogată milă. 


Și acum şi pururea şi în vecii vecilor. (a Născătoarei de Dumnezeu) 


Cine nu te va ferici, PreaSfântă Fecioară? Sau cine nu va lăuda prea curată naş- 
terea ta? Că Cel ce a strălucit fără de ani din Tatăl, Fiul Unul-Născut, Acelaşi 
din cea curată a ieşit, negrăit întrupându-Se, din fire Dumnezeu şi om făcându-se 
pentru noi. Nu în două feţe fiind despărțit, ci în două firi neamestecate fiind 
cunoscut. Pe Acela roagă-L, curată, cu totul fericită, să se miluiască sufletele 
noastre. 


Ieşire sau Vohod: Lumină lină a sfintei slave a Tatălui ceresc, Celui fără de 
moarte, a Sfântului, Fericitului, lsuse Hristoase, venind la apusul soarelui, 
văzând lumina cea de seară, lăudăm pe Tatăl şi pe Fiul şi pe Sfântul Duh, 
Dumnezeu; vrednic eşti în toată vremea a fi lăudat de glasuri cuvioase, Fiul lui 
Dumnezeu, Cel ce dai viaţă, pentru aceasta lumea Te slăveşte. 


Prochimenul zilei şi Paremiile 


De la Facere, citire: 
(XVIII, 23-33) 


Și apropiindu-se Avraam a zis: pierde-vei, oare, pe cel drept ca şi pe cel păcătos, 
încât să se întâmple celui drept ce se întâmpla celui nelegiuit? Poate în cetatea 
aceea să fie cincizeci de drepţi: pierde-vei oare, şi nu vei cruța tot locul acela 
pentru cei cincizeci de drepţi, de se vor afla în cetate? Nu se poate ca Tu să faci 


una ca asta şi să pierzi pe cel drept ca şi pe cel fărădelege şi să se întâmple celui 
drept ce i se întâmpla celui necredincios! Departe de Tine una ca asta! Jude- 
cătorul a tot pământul va face, oare, nedreptate? Zis-a Domnul: de se vor găsi în 
cetate cincizeci de drepţi, voi cruța pentru ei toată cetatea şi tot locul acela. 


Și răspunzând Avraam a zis: lată, cutez să vorbesc Stăpânului meu, eu, care sunt 
pulbere şi cenuşă! Poate că lipsesc cinci din cincizeci de drepţi; poate să fie 
numai patruzeci şi cinci; pentru lipsa a cinci, pierde-vei, oare, toată cetatea? 
Zis-a Domnul: Nu o voi pierde de voi găsi patruzeci şi cinci de drepţi. 


Și a adăugat Avraam: Dar de se vor găsi acolo numai patruzeci de drepți? Şi 
Domnul a zis: Nu o voi pierde pentru cei patruzeci de drepţi! 


Și a zis iarăşi Avraam: Să nu se mânie Stăpânul meu de voi mai grăi: dar de se 
vor găsi acolo numai treizeci de drepţi? Zis-a Domnul: Nu o voi pierde de voi 
găsi acolo treizeci de drepţi. 


Și a zis Avraam: lată mai cutez să vorbesc Stăpânului meu: poate că se vor găsi 
acolo numai douăzeci de drepţi? Răspuns-a Domnul: Nu o voi pierde pentru cei 
douăzeci de drepți. 


Și a mai zis Avraam: Să nu se mânie Stăpânul meu de voi mai grăi încă o dată: 
dar de se vor găsi acolo numai zece drepți? lar Domnul i-a zis: Pentru cei zece 
nu 0 voi pierde. Şi terminând Domnul de a mai grăi cu Avraam, S-a dus, iar 
Avraam s-a întors la locul său. 


De la oil, citire: 
(II, 27-11], 5) 


Zis-a Domnul: atunci vă veţi da seama că Eu sunt în mijlocul lui Israel şi că Eu 
sunt Domnul Dumnezeul vostru, şi nu este altul, iar poporul Meu nu va mai fi 
niciodată de ocară! Dar după aceea, vărsa-voi Duhul Meu peste tot trupul, şi fiii 
şi fiicele voastre vor profeţi, bătrânii voştri visuri vor visa, iar tinerii voştri 
vedenii vor vedea. Chiar şi peste robi şi peste roabe voi vărsa Duhul Meu. Şi vă 
voi arăta semne minunate în cer şi pe pământ: sânge, foc şi stâlpi de fum; soarele 
se va întuneca şi luna va fi roşie ca sângele, înaintea de venirea zilei celei mari şi 
înfricoşătoare a Domnului; şi oricine va chema numele Domnului se va izbăvi, 
căci în muntele Sionului şi-n leruasalim va fi mântuirea, precum a zis Domnul; 
şi între cei mântuiţi, numai cei ce cheamă pe Domnul. 


De la Înţelepciunea lui Solomon, citire: 
(III, 1-9) 


Sufletele drepţilor sunt în mâna lui Dumnezeu şi nu se va atinge de ele munca. 
Părutu-s-a întru ochii celor nepricepuţi a muri şi s-a socotit pedepsire ieşirea lor, 
şi mergerea de la noi - sfărâmare, iar ei sunt în pace. Că înaintea feţei oamenilor, 
de vor lua şi muncă, nădejdea lor este plină de nemurire. Şi puţin fiind pedepsiţi, 
cu mari faceri de bine se vor dărui, că Dumnezeu i-a ispitit pe dânşii şi i-a aflat 
Sieşi vrednici. Ca aurul în ulcea i-a lămurit pe ei şi ca o jertfă de ardere întreagă 
i-a primit. Şi în vremea cercetării sale vor străluci şi ca scânteile prin paie vor 
fugi, judeca-vor limbi şi vor stăpâni popoare, şi va împărăţi întru dânşii Domnul 
în veci. Cei ce nădăjduiesc spre Dânsul vor înţelege adevărul şi credincioşii în 
dragoste vor petrece cu Dânsul, că dar şi milă este întru cuvioşii Lui şi cercetare 
întru aleşii Lui. 


La Litie 
Stihirile, glasul al 7-lea: 


Vremuri grele venind asupra ţării noastre, în care s-au arătat mulţi mucenici şi 
mărturisitori ai lui Hristos, iar tu, fericită maică Matrona, ca o muceniţă fără 
sânge te-ai arătat, răbdând izgoniri, înjosiri, foame şi geruri grele, credincioasă 
ai rămas Domnului până la ceasul morţii. Acum, ca şi mai înainte, pe noi ne 
învaţă viaţă plăcută lui Dumnezeu şi dreaptă pe pământ să avem şi cu Hristos să 
fim. 


Celor ce veneau la tine, fericită maică Matrona, le spuneai cu îndrăzneală că slă- 
birea credinţei la oameni va aduce multe greutăţi, pentru care şi pocăință pentru 
păcate înaintea Domnului se cuvine să aducem şi rugăciuni cu osârdie, pururea 
Aceluia să facem, că nu cu mânia Sa să ne şteargă pe noi de pe faţa pământului, 
ci credința adevărată mărturisind, împreună să proslăvim pe pământ viaţa şi 
îndurările nouă dăruite. 


Slavă Tatălui şi Fiului şi Sfântului Duh, glasul al 7-lea 


După cum cetatea nu va rămâne dacă va lipsi cel drept din ea, aşa nici pământul 
nostru nu va dăinui, dacă va seca evlavia, aşa învăţai, fericită maică Matrona, 
poporul cel rătăcit, rugându-te cu osârdie, ca să miluiască Domnul pământul 
nostru. 


Și acum şi pururea şi în vecii vecilor. (a Născătoarei de Dumnezeu) 
O, Preasfântă Stăpână, Fecioară de Dumnezeu Născătoare, chipul tău numit: 


„Căutarea celor pierduţi”, ce s-a scris din osârdia dreptei Matrona şi pentru folo- 
sul credincioşilor în biserica Adormirii tale a fost pus, ca toţi, privind la el, să 

aibă nădejde tare în tine. Scoate şi sufletele noastre, Maica lui Dumnezeu, din 
întunericul păcatelor, prin mijlocirea ta şi rugăciunile fericitei Matrona. 


La Stihoavnă 
Glasul al 5-lea: 
Podobie: Bucură-te..., 


Bucură-te, locaşul prea curatei Născătoarei de Dumnezeu, care ai în sine comoa- 
ră nesecată, cinstitele moaşte ale fericitei Matrona. Aceasta lumina zilei nevă- 
zând, duhovnicească vedere de la Dumnezeu a primit; cu darul înainte-vederii şi 
al vindecărilor îmbogăţindu-se, ne învaţă pe noi, păcătoşii, cum să ne mântuim şi 
să primim în ziua judecății, de la Domnul, iertare păcatelor şi mare milă. 


Stih: Domnul dezleagă pe cei ferecaţi în obezi, Domnul înţelepţeşte orbii. 


Bucură-te, vas ales al Duhului Sfânt, care locuieşti în ceruri, ascultătoarea celor 
neputincioşi şi la mântuire călăuzitoare, fericită maică Matrona. Tu ştii cele 
viitoare ca şi pe cele de faţă, pe mulți oameni de la calea păcatului i-ai întors şi 
la Hristos i-ai adus. Cere de la Domnul şi nouă, păcătoşilor, iertare de păcate şi 
mare milă. 


Stih: Ridicat-am ochii mei la munţi de unde va veni ajutorul meu. 


Bucură-te, conducătoare nebiruită asupra vrăjmaşilor, care cursele lor totdeauna 
le risipeşti şi pe calea vieţii pe noi ne întăreşti; blândă mustrătoare a greşelilor 
noastre, stând acum la prestolul Împăratului oştirilor cereşti, cere nouă, prea 
cuvioasă maică, celor ce cu credință săvârşim pomenirea ta, iertare păcatelor şi 
mare milă. 


Slavă Tatălui şi Fiului şi Sfântului Duh, glasul al 6-lea 


Veniţi, să proslăvim cu cântări de laudă şi inimi curate pe fericita maica noastră, 
Matrona, care în zilele de necredinţă şi prigoană neclintit stâlp al evlaviei şi al 
credinţei a fost; în neputinţă trupească fiind, puterea harului dumnezeiesc s-a 
arătat şi mulţi oameni prin ea la Domnul s-au adus; la pocăință şi rugăciune 
pentru pământul nostru pe toţi i-a chemat. S-a arătat totdeauna pentru noi, 
înaintea lui Dumnezeu, mângâietoare şi caldă rugătoare. 


Și acum şi pururea şi în vecii vecilor. (a Născătoarei de Dumnezeu) 


Născătoare de Dumnezeu, tu eşti vița cea adevărată care ai născut nouă rodul 
vieţii, ţie ne rugăm: roagă-te, Stăpână, cu apostolii şi cu dreapta Matrona să se 
miluiască sufletele noastre. 


La binecuvântarea pâinilor 


Tropar, gl. 2: Pe fericita maică Matrona, cea de Dumnezeu înţelepțită, a ţinu- 
tului Tula înflorire şi cetății Moscova slăvită podoabă, s-o lăudăm astăzi, 
credincioşii. Căci lumina zilei necunoscând, cu lumina lui Hristos s-a luminat şi 
cu darul înainte-vederii şi al vindecării s-a îmbogăţit. Pribeagă şi străină pe 
pământ fiind, acum în locaşurile cereşti, la Tronul lui Dumnezeu stă şi se roagă 
pentru sufletele noastre. (Troparul sfintei de două ori) 


Apoi această: Născătoare de Dumnezeu, Fecioară, bucură-te! Ceea ce ești plină 
de har, Marie, Domnul este cu tine. Binecuvântată ești tu între femei şi bine- 
cuvântat este rodul pântecelui tău, că ai născut pre Mântuitorul sufletelor noa- 
stre. (o dată) 


La Utrenie 
La Dumnezeu este Domnul... se cântă troparul sfintei, de două ori, 


Slavă Tatălui şi Fiului şi Sfântului Duh. Și acum şi pururea şi în vecii vecilor 
(a Născătoarei de Dumnezeu) (0 dată) 


După prima stihologie, sedealna,glasul al 8-lea: Moaştele tale izvorăsc vin- 
decare tuturor celor ce cu credinţă vin şi cer ajutorul tău, fericită maică şi vred- 
nică de minune, Matrona. Aşadar, pentru rugăciunile tale, cere şi nouă mare 
milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Bucură-te, ceea ce ai primit bucurie de la înger, bucură-te, cea care ai născut pe 
Făcătorul Tău şi Domnul; bucură-te, cea care te-ai învrednicit să fii Maica lui 
Dumnezeu. 


După a doua stihologie, sedealna, glasul al 6-lea: Veniţi, mulțime de credin- 
cioşi, astăzi să o lăudăm cu evlavie pe fericita maică, cu adevărat plăcută lui 
Hristos, care a izgonit cete de demoni, şi acum cu îngerii tresaltă şi lui Hristos 
necontenit se roagă; acesteia noi cu dragoste să-i strigăm: nu ne uita pe noi, 
bucuria noastră, fericită maică Matrona, pe cei ce te laudă şi cinstesc sfințită 
pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Caută spre noi, cei neputincioşi, Preanevinovată, şi vindecă bolile noastre cele 
sufleteşti, precum şi cele trupeşti, ca să te mărim pe tine, cea care ai mărit tot 
neamul omenesc. 


Se cântă polieleul: „Robii Domnului”. 
Apoi aceste mărimuri: 


Mărimu-te pe tine, Sfântă dreaptă maică Matona, şi cinstim sfântă pomenirea ta, 
că tu te rogi pentru noi lui Hristos Dumnezeul nostru. 


Cu aceste stihuri: 

1. Fericiţi cei fără prihană care umblă în legea Domnului, fericiți cei ce păzesc 
poruncile Lui şi-L caută cu toată inima lor. 

2. Binecuvântat eşti, Doamne, învaţă-mă îndreptările tale. 

3. Înţelepţeşte-mă şi voi căuta legea Ta şi o voi păzi cu toată inima mea. 

4. Am vorbit despre mărturiile tale, înaintea împăraţilor şi nu m-am ruşinat. 

5. Cei ce se tem de tine mă vor vedea şi se vor veseli că în cuvintele Tale am nă- 
dăjduit. 

6. În veac, Doamne, cuvântul tău rămâne în cer. Viu va fi sufletul meu şi Te va 
lăuda şi judecăţile tale îmi vor ajuta mie. 


Iar după sfârşitul stihurilor, se cântă: 
Slavă Tatălui şi Fiului şi Sfântului Duh, glasul 1-îi 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Și acum şi pururea şi în vecii vecilor. (a Născătoarei de Dumnezeu), acelaşi 
glas 


Bucură-te, ceea ce eşti cu dar dăruită, Marie, Domnul este cu tine, zicând: şi 
prin tine cu noi. 


Aliluia, Aliluia, Aliluia, Slavă Ţie Dumnezeule. (de 3 ori) 


După polieleu, sedealna, glasul al 4-lea: Mâna Domnului cu putere te-a purtat 
pe calea adevărului, fericită maică Matrona, pentru aceasta, prin spinii necre- 


dinţei care au străpuns adânc pământul nostru, ai intrat nevătămată în cereştile 
locaşuri. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Dumnezeiesc sălaş sfinţit al Celui Preaînalt, bucură-te; căci prin tine s-a dat 
bucuria, Născătoare de Dumnezeu, celor ce-ţi strigă: „Binecuvântată eşti tu între 
femei, prea curată Stăpână”. 


Antifonul întâi, glasul al 4-lea. Din tinereţile mele... 


Prochimen, glasul al 4-lea: Doamne, deschide ochii mei şi voi înţelege minunile 
din legea Ta. 


Stih: Intoarce ochii mei ca să nu vadă deşertăciune şi în căile Tale mă învaţă. 
Toată suflarea... 


Evanghelia de la Matei 


1. Împărăţia Cerurilor se va asemăna cu zece fecioare, care luând candelele 
lor, au ieşit în întâmpinarea mirelui. 

2. Cinci însă dintre ele erau fără minte, iar cinci înțelepte. 

3. Căci cele fără minte, luând candelele, n-au luat cu sine untdelemn. 

4. Iar cele înțelepte au luat untdelemn în vase, odată cu candelele lor. 

5. Dar mirele întârziind, au aţipit toate şi au adormit. 

6. lar la miezul nopții S-a făcut strigare: lată, mirele vine! Ieşiţi întru întâm- 
pinarea lui! 

7. Atunci S-au deşteptat toate acele fecioare şi au împodobit candelele lor. 

8. Și cele fără minte au zis către cele înțelepte: Daţi-ne din untdelemnul 
vostru, că se sting candelele noastre. 

9. Dar cele înțelepte le-au răspuns, zicând: Nu, ca nu cumva Să nu ne ajungă 
nici nouă şi nici vouă. Mai bine mergeţi la cei ce vând şi cumpăraţi pentru voi. 
10. Deci plecând ele ca să cumpere, a venit mirele şi cele ce erau gata au 
intrat cu el la nuntă şi uşa S-a închis. 

11. lar mai pe urmă, au sosit şi celelalte fecioare, zicând: Doamne, Doamne, 
deschide-ne nouă. 

12. lar el, răspunzând, a zis: Adevărat zic vouă: Nu vă cunosc pe voi. 

13. Drept aceea, privegheaţi, că nu ştiţi ziua, nici ceasul când vine Fiul 
Omului. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile Sfintei dreptei Matrona, Milostive, curăţeşte mulţimea gre- 
şelilor noastre. 


Şi acum şi pururea şi în vecii vecilor (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi, după mulţimea îndu- 
rărilor Tale, curăţeşte fărădelegile noastre. 


ŞI stihira, glasul al 6-lea: Bucură-te, locaşul prea curatei Născătoarei de Dumne- 
zeu, care ai în sine comoară nesecată, cinstitele moaşte ale fericitei Matrona. 
Aceasta lumina zilei nevăzând, duhovnicească vedere de la Dumnzeu a primit; 
cu darul înainte-ve- derii şi al vindecărilor îmbogăţindu-se, ne învaţă pe noi, 
păcătoşii, cum să ne mântuim şi să primim în ziua judecății, de la Domnul, 
iertare păcatelor şi mare milă. 
Canoane - Canonul praznicului şi al sfintei pe 3; 

Canonul sfintei 


Cântarea 1, glasul al 8-lea 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Dumnezeule, Atotmilostive, învredniceşte-ne pe noi, nevrednicii, să o lăudăm pe 
plăcuta Ta Matrona, mai ales pe mijlocitoarea şi rugătoarea noastră înaintea Ta. 


Din scutecele prunceşti ai avut dragoste către Hristos şi Aceluia, fără lene, în 
viaţa ta I-ai slujit, fericită maică. 


Slavă Tatălui şi Fiului şi Sfântului Duh. 


Vas ales al Duhului Sfânt te- ai arătat, fericită maică, căci harul lui Dumnezeu 
dat ție la botez, până la sfârşitul zilelor tale, cu osârdie, l-ai păstrat înflăcărat. 


Şi acum şi pururea şi în vecii vecilor. Amin (a Născătoarei de Dumnezeu) 


Cântarea arhanghelului ţie cântăm, curată: bucură-te, cea binecuvântată, Marie, 
Maica lui Hristos Dumnezeu, care pururea te rogi pentru neamul nostru. 


Cântarea a 3-a 
Irmos: Nu este sfânt precum Tu, Doamne Dumnezeul meu, care ai înălțat 
fruntea credincioşilor Tăi, Bunule şi ne-ai întărit pe noi pe piatra mărturisiri 


Tale. 


Prin viaţă plăcută lui Dumnezeu, te-ai sfinţit, fericită maică, asemenea şi nouă, 
care cu credinţă la tine alergăm, ne ajută cu harul lui Dumnezeu să ne mântuim. 


Pe Hristos, iubitorul de oameni, pe care din tinerețile tale L-ai iubit, fericită 
maică, roagă-L să ne întărească pe noi pe piatra poruncilor Lui. 


Slavă Tatălui şi Fiului şi Sfântului Duh. 


Domnul, Ziditorul Bisericii, te-a arătat pe tine chip luminos al Bisericii Sale, 
maică, şi în dragostea Sa întărindu-te, ca un lubitor de oameni. 


Și acum şi pururea şi în vecii vecilor. Amin (a Născătoarei de Dumnezeu) 


Născătoare de Dumnezeu, Împărăteasa cerului şi a pământului, şi Bisericii puter- 
nic acoperământ, întăreşte locaşul acesta, ca neclintit în evlavie să stea. 


Sedealna, glasul al 4-lea: După cum ţi-a fost numele, fericită Matrona, aşa ţi-a 
fost şi viaţa, căci pribegiile, înjosirile şi scârbele cu nimic nu te-au schimbat; te- 
ai arătat doamnă nu numai după nume, ci şi după duh. Asemenea şi toate cele de 
trebuinţă pentru Împărăţia Cerurilor le-ai dobândit şi în Dumnezeu te-ai îmbo- 
găut. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Acum, bucură-te, pe tine te chemăm, Stăpână, îndreptarea păcătoşilor care pier 
ŞI nouă, cei ce te mărim pe tine, mântuire. 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Privirea lui Dumnezeu asupra ta s-a arătat, fericită maică, căci oarbă şi nepu- 
tincioasă cu trupul fiind, cu darul înainte-vederii şi al facerii de minuni ai fost 


îmbogăţită, şi cu cunună nestricăcioasă de la Domnul ai fost înfrumuseţată. 


Urând înţelepciunea trupească, fericită maică, te-ai îmbogăţit cu adevărata înţe- 
lepciune, căci Domnul înţe-lepţeşte orbii şi cu aceasta mai ales te-ai îmbogățit. 


Slavă Tatălui şi Fiului şi Sfântului Duh. 


Ca un alabastru de mir înmiresmezi toate laturile ţării, fericită Matrona, căci se 
îndreaptă spre tine poporul din toate marginile pământului, cerând ajutorul tău. 


Şi acum şi pururea şi în vecii vecilor. Amin (a Născătoarei de Dumnezeu) 


Fericimu-te pe tine toate neamurile, Preasfântă Fecioară, aflarea celor ce pier, 
vindecătoarea neputincioşilor şi apărătoarea orfanilor. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel 
înalt, pacea Ta dă-ne-o nouă, lubitorule de oameni. 


Hristos, Lumina cea adevărată, a luminat mintea ta spre înţelegerea voii Sale, 
care, şi în a sluji Lui în viaţa ta, te-ai ostenit. 


De lumina lui Hristos te-ai arătat luminată şi, ca un stâlp de foc ce luminează în 
întuneric, în lumea aceasta a păcatului şi a lepădării de Dumnezeu ai fost, maică 
Matrona. 


Slavă Tatălui şi Fiului şi Sfântului Duh. 


Ca o stea mult luminoasă te-ai arătat în viaţa ta, maică Matrona, arătând oa- 
menilor rătăciţi adevărata calea. Aşa şi acum, când te afli în cereştile locaşuri, 
roagă-te să se lumineze şi să se mântuiască sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Născătoare de Dumnezeu, ceea ce ai născut Lumina cea dumnezeiască şi prea 
veşnică, risipeşte întunericul greşelilor noastre. 


Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Înălţând totdeauna rugăciuni către Dumnezeu şi Aceluia spunând toate nevoile şi 
tristeţile tale, fericită maică, ca şi lona din pântecele chitului în scârbe strigai: 
Dumnezeule, din adâncul răutăţilor, izbăveşte-mă. 


Cu ajutorul lui Dumnezeu greutăţile toate cu smerenie le-ai răbdat, fericită 
Matrona, iar puterea vrăjmaşului, cu rugăciunile tale, ai învins-o. Pentru care şi 
acum mulțime de har de la Hristos primeşti, pentru care roagă-te ca din răutatea 
diavolului să ne izbăvim noi. 


Slavă Tatălui şi Fiului şi Sfântului Duh. 


Cu multele nevoinţe, fericită maică, ai putut sta împotriva curselor demonice, 
luptându-te cu stăpânitorul veacului acestuia; asemenea şi pentru noi acum roa- 
gă-te ca să primim toate armele lui Dumnezeu şi să stăm, în zilele grele, împo- 
triva duhurilor răutăţilor care sunt sub cer. 


Şi acum şi pururea şi în vecii vecilor. Amin (a Născătoarei de Dumnezeu) 


Preacurată Fecioară, care ai născut pe Biruitorul iadului şi al morţii, roagă pe 
Domnul şi Fiul tău să ne izbăvească pe noi din răutatea vrăjmaşilor. 


Condacul, glasul al 7-lea: Slujirii lui Hristos încă din pântecele mamei fiind 
aleasă, cuvioasă Matrona, pe drumul scârbelor şi al tristeţii urmând, credinţa tare 
şi cuvioşia arătând, lui Dumnezeu I-ai plăcut. Pentru aceasta, pomenirea ta 
cinstind, te rugăm: ajută-ne în dragostea lui Dumnezeu să stăruim, fericită 
maică. 


Cântarea a 7-a 


Irmos: Tinerii cei ce au mers din ludeea în Babilon, oarecând, cu credinţa 
Treimii văpaia cuptorului au călcat-o, cântând: Dumnezeul părinților noştri, bine 
eşti cuvântat. 


Ca un foc aprinzându-se fărădelegea în pământul nostru, asemenea văpăii în 
cuptorul Babilonului, credinţa părintească căutând să o stingă, iar tu, fericită 
maică, pe cei ce veneau la tine, i-ai învăţat să cânte cu credință: Dumnezeul 
părinţilor, bine eşti cuvântat. 


Chinuitorii cei potrivnici lui Dumnezeu de la legea dumnezeiască depărtându-se, 
focul prigonirilor şi al necredinţei în ţara noastră l-au aprins, iar tu, maică 
Matrona, celor ce veneau la tine, cu puterea lui Hristos, dându-le rouă duhov- 
nicească ca să nu fie nimiciţi până la sfârşit, ci pururea să cânte: Dumnezeul 
părinţilor, bine eşti cuvântat. 


Slavă Tatălui şi Fiului şi Sfântului Duh. 

Fericită Maică, te-ai asemănat îngerului lui Dumnezeu în cuptorul din Babilon 
care a stins văpaia, căci poporul, în zilele de grea încercare, prin ale tale 
rugăciuni l-ai păzit nevătămat de gurile cele hulitoare şi l-ai învăţat să strige: 


Dumnezeul părinților, bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


La acoperământul tău, Fecioară, rugul cel nears, păcatele noastre cele multe şi 
grele le arde cu rugăciunie tale, ca cu inimă curată să strigăm: Dumnezeul 
părinților, bine eşti cuvântat. 


Cântarea a 8-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toţi vecii. 


Pe Împăratul ceresc din pruncie L-ai iubit şi Aceluia până la sfârşitul zilelor tale 
cu râvnă l-ai slujit, maică. Acum însă cu Cetele îngereşti pururea cânţi: pe 
Domnul lăudaţi-L şi prea înălţaţi-L pe EI întru toţi vecii. 


Poruncile Domnului cu osârdie le-ai îndeplinit şi stâlp al evlaviei te-ai arătat, 
fericită maică, aşa cum a prezis mai înainte despre tine dreptul de la Kronştadt, 
cu care împreună Il prea înalți pe Hristos în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Mulţi oameni stăpâniţi de necredinţă, prin rugăciunile tale, dreaptă Matrona, la 
calea mântuirii s-au întors şi în dreapta credinţă s-au întărit, cântând lui Dumne- 
zeu, Celui în treime slăvit: pe Domnul lăudaţi-L şi prea înălțați-L pe EI întru toţi 
Vecil. 


Şi acum şi pururea şi în vecii vecilor. Amin (a Născătoarei de Dumnezeu) 


Născătoare de Dumnezeu, pe tine te mărim, ceea ce ai născut pe Împăratul 
ceresc, care S-a arătat în lume, să ne scape de pieire. 


Cântarea a 9-a 


Irmos: Cu adevărat te mărturisim pe tine Născătoare de Dumnezeu noi cei 
mântuiţi prin tine, Fecioară curată, împreună cu Cetele cele fără de trup, mă- 
rindu-te pe tine. 


O, mare minune: oase goale izvorăsc tămăduiri şi stri-căcioasa fire a duhului 
nostru la nestricăciosul Dumnezeu se înalță. Pentru care, pe fericita Matrona o 
fericim. 


Cetatea cea mare şi locaşul Acoperământul Preasfintei Născătoarei de Dumne- 
zeu, unde se află cinstitele tale moaşte, fericită Matrona, păzeşte-le de toate 
năpastele şi relele, şi întăreşte în dreapta credinţă şi evlavie pe toţi cei ce te 
cinstesc pe tine. 


Slavă Tatălui şi Fiului şi Sfântului Duh. 


Primeşte nevrednica noastră rugăciune, fericită maică, şi după cum ne-ai făgă- 
duit, mijloceşte înaintea Domnului să ne dăruiască nouă cele de folos, că 
împreună cu tine să ne învrednicim de locaşurile Raiului, slăvind pe Sfânta 
Treime. 


Şi acum şi pururea şi în vecii vecilor. Amin (a Născătoarei de Dumnezeu) 


Cu adevărat aleasă s-a arătat Maica lui Dumnezeu, fericită Matrona, care în ziua 
cinstirii icoanei tale, „Grabnic ascultătoare”, s-a născut, în biserica adormirii tale 
a fost botezată, icoana ta, „Căutarea celor pierduţi”, prin osârdia ei s-a scris, 
asemenea şi trupul în locaşul cinstitului acoperământ se odihneşte şi se roagă 
pentru sufletele noastre. 


Luminânda 


Îngerii cei luminaţi au înălţat sfântul tău suflet, fericită Matrona, la tronul Împă- 
ratului slavei, unde acum prăznuieşti cu toţi sfinţii şi te rogi pentru sufletele 
noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor 
(a Născătoarei de Dumnezeu) 


Născătoare de Dumnezeu care ai născut lumina cea adevărată, pe noi cei aco- 
periţi de întunericul păcatelor, ne luminează şi părtaşi ai veşnicilor bunătăţi ne 
face. 


La Laude 
Stihirile pe 4, glasul al 8-lea: 


Veniţi, credincioşilor, pe fericita Matrona toţi într-un glas să o lăudăm, care în 
viaţa ei s-a arătat mijlocitoare aleasă pentru popor, şi acum, alergând la ajutorul 
ei, fapte pline de har arată, asemenea şi în ceata sfinților sălăşluindu-se la tronul 
lui Dumnezeu pururea stă şi se roagă pentru mântuirea sufletelor noastre. 


Pururea în Dumnezeu îmbogăţindu-te şi cu harul dumnezeiesc desăvârşindu-te, 
pe mulţi oameni, neputincioşi cu trupul, sănătoşi i-ai făcut, chiar şi împotriva 
puterilor demonice, care stăpâneau sufletele oamenilor, luptătoare dârză, cu 
adevărat, te-ai arătat, de Dumnezeu fericită maică Matrona. 


Lipsurile, prigoanele şi înjosirile de la cei fără de Dumnezeu, greutăţi din partea 
rudelor şi a celor apropiaţi, pentru Hristos ai răbdat, şi Lui viaţa ta încredinţând- 
0, de Dumnezeu fericită maică Matrona, pentru cei ce-ţi făceau multe greutăţi, 
cu îndrăzneală te rugai, ca la cunoştinţa adevărului să vină şi să se mântuiască. 


Slavă Tatălui şi Fiului şi Sfântului Duh, glasul al 8-lea 
O, prea slăvită minune! O, taină nespusă, Matrona cea prea slăvită, oarbă din 
naştere, cu ochii duhovniceşti voia lui Dumnezeu cunoscând, tainele sufletelor 
oamenilor le vede şi ajutătoare aleasă fiecăruia, după trebuinţă, se arată, ca cei 
ce au primit prin ea har pe Dumnezeu, Cel în trei ipostasuri, cu osârdie să-L slă- 
vească şi laudă vrednică Lui să-l aducă. 
Și acum şi pururea şi în vecii vecilor, acelaşi glas 
O, prea slăvită minune! Impărăteasa cerului şi a pământului rugată de toţi sfinţii 
până astăzi, pământul nostru îl acoperă şi chipul ei în icoană, milostiv nouă se 
arată. O, Stăpână de Dumnezeu Născătoare! Nu înceta ca şi în viitor să se 
întărească ţara noastră în dreapta credinţă, iar mila şi facerea de minuni să se 
reverse până în veac. Amin. 
Slavoslovia mare, troparul, ecteniile şi otpustul 

La Liturghie 


Fericirile din cântarea a 3-a şi a 6-a. 


Prochimenul, glasul al 3-lea: Domnul este luminarea mea şi Mântuitorul meu, 
de cine mă voi teme? 


Stih: Domnul este apărătorul vieţii mele, de cine mă voi înfricoşa? 
Apostolul către Gal. III, 23-29. 
Evanghelia de la Lc. VII, 36-50. 


Aliluia, glasul a 6-lea: Domnul dezleagă pe cei ferecați în obezi, Domnul înţe- 
lepţeşte orbii. 


Stih: Ridicat-am ochii mei la munţi, de unde va veni ajutorul meu. 


Chinonicul: Intru pomenire veşnică va fi dreptul, de vorbire de rău nu se va te- 
me. 


